ทิพยวไลย์ ทวีพาณิชย์

ทิพยวไลย์ ทวีพาณิชย์   เป็นเจ้าของนามปากกา แพรณัฐ จบการศึกษาระดับปริญญาตรี เกียรตินิยมอันดับ 1 เหรียญทอง จากคณะศิลปศาสตร์ สาขาวิชาภาษาฝรั่งเศส มหาวิทยาลัยธรรมศาสตร์ และจบปริญญาโท การบริหารการศึกษา จากมหาวิทยาลัยมิชิแกนสเตท ประเทศสหรัฐอเมริกา ปัจจุบันเป็นผู้บริหารโรงเรียนอนุบาลปรางทิพย์ และปรางทิพย์เดย์แคร์  รับเป็นวิทยากรอบรมครูปฐมวัยให้กับสถาบันต่าง ๆ และเขียนคอลัมน์ตอบคำถามเกี่ยวกับเด็กปฐมวัยในนิตยสารรักลูก ทิพยวไลย์เป็นบุตรของทวีป ทวีพาณิชย์ อดีตรองปลัดกระทรวงแรงงานและสวัสดิการสังคม  และนางปรางทิพย์ (ทองเจือ) ทวีพาณิชย์ ผู้ก่อตั้งและประธานคณะกรรมการบริหารโรงเรียนอนุบาลปรางทิพย์และปรางทิพย์เดย์แคร์
    
เริ่มมีผลงานนวนิยายเล่มแรกคือ เรื่อง มนตร์มรกต ตีพิมพ์เมื่อปี พ.ศ. 2550 ในนามสำนักพิมพ์ปริ๊นเซส  ผลงานนวนิยายเรื่องแรกที่ถูกนำไปสร้างเป็นละครโทรทัศน์ทางไทยทีวีสี ช่อง 3 ในปี พ.ศ. 2553 คือ วายุภัคมนตรา

ที่มาของนามปากกา 
ที่มาของนามปากกาเป็นส่วนผสมของชื่อเล่นของตัวเอง (แพร) บวกกับชื่อของเพื่อนที่จุดประกายให้ลองเขียนนิยาย (ณัฐ)

รายชื่อผลงาน 
 มนตร์มรกต
 สายรุ้งแห่งอเล็กซานเดรีย
 โอฆะอัคนี
 เงารักข้ามมิติ ใช้นามปากกา พริณา พิมพ์โดย สำนักพิมพ์เพื่อนดี
 แม้นเวลามากั้นรัก
 ซีรีส์ชุดบ้านไร่ปลายฝัน เรื่อง วายุภัคมนตรา (สร้างเป็นละครโทรทัศน์ 2553 ช่อง 3)
 ลายร้าย ลายรัก
 ซีรีส์ชุด The Sixth Sense สื่อรักสัมผัสหัวใจ เรื่อง เปลวไฟในสายลม
 โจรกรรมรัก คดีมงกุฎเพชร
 เล่ห์นางฟ้า  (สร้างเป็นละครโทรทัศน์ 2557 ช่อง 5)
 ซีรีส์ชุด สุภาพบุรุษจุฑาเทพ เรื่อง คุณชายรณพีร์ (สร้างเป็นละครโทรทัศน์ 2556 ช่อง 3)
 ซีรีส์ชุด แวมไพร์บาร์เทอรส์ เรื่อง เจ้าพสุธา
 บัลลังก์จักรวาล ใช้นามปากกา พริณา พิมพ์โดย สำนักพิมพ์เพื่อนดี
 คฤหาสน์มายา
 โจรกรรมรัก เล่ม 2 ตอน ตะลุยโลกมหัศจรรย์
 ซีรีส์ชุด The Cupids บริษัทรักอุตลุด เรื่อง กามเทพจำแลง (สร้างเป็นละครโทรทัศน์ 2560 ช่อง 3)
 เลดี้ ทรานซิสเตอร์
 พยากรณ์ซ่อนรัก (สร้างเป็นละครโทรทัศน์ 2563 ช่อง 3)
 ซีรีส์ชุด แม่ของแผ่นดิน เรื่อง แสงเทียน
 กามเทพแผลงรัก
 ซีรีส์ชุด ดวงใจเทวพรหม เรื่อง ใจพิสุทธิ์ (อยู่ระหว่างสร้างเป็นละครโทรทัศน์)
 ดวงใจในมนตรา
 แผนรัก ยักษ์จัดให้
 พราวจันทร์ตะวันฉาย
 ซีรีส์ชุด รอยแค้นแทนด้วยรัก เรื่อง  ออกแบบรัก หักแรงแค้น
 สื่อรักฮัสกี

อ้างอิง 

นักเขียนชาวไทย
บุคคลจากคณะศิลปศาสตร์ มหาวิทยาลัยธรรมศาสตร์
สกุลทองเจือ
ศิษย์เก่าจากมหาวิทยาลัยมิชิแกนสเตต